text: Kommende fodboldstjerner i Fredericia
  09 juni 2011 kl. 16.16
  Torsdag var det engelske U21-landshold til træning i Fredericia. På holdet kan man finde kommende verdensstjerner fra Manchester United, Chelsea og Arsenal.
  Mere end 600 skoleelever fra Fredericia fulgte træningen.
  Efter træningen skrev fodboldspillerne autografer, og eleverne fik mulighed for at blive fotograferet sammen med dem. 
  De unge engelske spillere er i Danmark for at deltage i U21-EM, der begynder på lørdag og varer frem til 25. juni i Herning, Århus, Viborg og Aalborg.
  